**Շանդոր Դեմյան** (հունգ.՝ Sándor Demján, մայիսի 14, 1943(1943-05-14), Բերվեն, Սատու Մարե, Ռումինիա - մարտի 26, 2018(2018-03-26), Բուդապեշտ, Հունգարիա), հունգարացի գործարար, Հունգարիայի ամենահարուստ մարդկանցից մեկը։ TriGránit ընկերության ղեկավար։

Կենսագրություն
--------------

Շանդոր Դեմյանը ծնվել է 1943 թվականի մայիսի 14-ին Հունգարիայի թագավորության Բորվեյ բնակավայրում (ներկայում՝ Բերվեն, Ռումինիա)։ Նրա հայրը սեկեյների ընտանիքից էր և այդտեղ էր տողափոխվել 1940 թվականին, սակայն սպանվել է Երկրորդ համաշխարհային պատերազմի ժամանակ։ Շանդոր Դեմյանի մայրը, որ սերում էր դանուբյան շվաբներից, տեղափոխվել էր պատերազմի ժամանակ։ 1965 թվականին Շանդոր Դեմյանն ավարտել է Բուդապեշտի առևտրի և զբոսաշրջության քոլեջը։ 1968 թվականից մինչև 1973 թվականը նա եղել է Gorsium ÁFÉSZ ընկերության նախագահ, իսկ 1973-1986 թվականներին եղել է համատեղ ձեռնարկության համաղեկավար։ 1986 թվականին Շանդոր Դեմյանը եղել է Հունգարիայի կրեդիտ բանկի հիմնադիրներից մեկը և բանկի ղեկավարը մինչև 1990 թվականը։ 1990 թվականից նա անդամակցել է Կենտրոնաեվրոպական զարգացման միությանը, իսկ 1991 թվականին դարձել է Կենտրոնաեվրոպական ինհալացիոն ընկերության գործադիր տնօրեն։ 1996 թվականին Շանդոր Դեմյանը դարձել է TriGránit ընկերության ղեկավար։ 1999 թվականին նա Բուդապեշտում բացել է WestEnd City Center առևտրի կենտրոնը, 2000 թվականին՝ Polus City Center-ը Բրատիսլավայում, իսկ 2005 թվականին՝ Silesia City Center-ը Կատովիցեում։

2003 թվականին Շանդոր Դեմյանը սահմանել է Prima Primissima Award մրցանակ, որ շնորհվում է մարդկանց հունգարական գիտության զարգացման բնագավառում ունեցած ներդրման, մշակույթի ու արվեստի բնագավառում ձեռքբերումների համար։

2008 թվականին Շանդոր Դեմյանի կարողությունը գնահատվել է 300 միլիարդ հունգարական ֆորինտ։ Այդ ժամանակ նա եղել է Հունգարիայի ամենահարուստ մարդը։ 2006 թվականին նրա ակտիվները կազմել են 80 միլիարդ, այսինքն՝ երկու տարվա ընթացքում նա իր կարողությունը մեծացրել է գրեթե չորս անգամ։

2012 թվականին Շանդոր Դեմյանն իր կարողության զգալի մասը հատկացրել է բարեգործության։

2014 թվականին Շանդոր Դեմյանը հայտարարել է, որ տարիքի պատճառով այլևս չի զբաղվի բիզնեսով։ Նույն 2014 թվականին նա ճանաչվել է Հունգարիայի վեցերորդ ամենաազդեցիկ մարդը։

Ծանոթագրություններ
------------------

1. 1 2  Freebase տվյալների վերբեռնում — Google.
2. 1 2  Meghalt Demján Sándor
3. ↑  «Demján Sándor portréja - I. rész: A városalakító». *magyarnarancs.hu* (հունգարերեն). Վերցված է 2017 թ․ մարտի 26-ին.
4. ↑  «Արխիվացված պատճենը». Արխիվացված է օրիգինալից 2007 թ․ հոկտեմբերի 13-ին. Վերցված է 2021 թ․ փետրվարի 15-ին.
5. ↑  «Prima Primissima». *Prima Primissima*. Արխիվացված է օրիգինալից 2017 թ․ հուլիսի 6-ին. Վերցված է 2017 թ․ մարտի 26-ին.
6. ↑  «Արխիվացված պատճենը». Արխիվացված է օրիգինալից 2007 թ․ հոկտեմբերի 29-ին. Վերցված է 2017 թ․ ապրիլի 6-ին.
7. ↑  Origo. «Demján Sándor: Szegényekre és művészekre hagyom a vagyonom». *www.origo.hu* (հունգարերեն). Վերցված է 2017 թ․ մարտի 26-ին.
8. ↑  www.napi.hu. «Milliárdos bukás és elképesztő osztalék Demján cégbirodalmában». *Napi.hu*. Վերցված է 2017 թ․ մարտի 26-ին.
9. ↑  www.napi.hu. «Itt a lista! Ők a leggazdagabbak és a legbefolyásosabbak Magyarországon». *Napi.hu*. Վերցված է 2017 թ․ մարտի 26-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | ISNI: 0000000079055522 · LCCN: n94060093 · NSZL: 000000001857 · VIAF: 75544847 · WorldCat VIAF: 75544847 |

 |